ઉલ્લેખનીય છે કે, શત્રુઘ્ન સિન્હા મુંબઇના જુહૂ વિસ્તારમાં તેમના 8 માળના બંગલા રામાયણમાં પોતાના સમગ્રે પરિવાર સાથે રહે છે. બીએમસી દ્વારા તેમને અનેક વખત ગેરકાયદેસર બાંધકામ અંગે નોટિસ આપવામાં આવી હતી. પરંતુ તેમણે કોઇ પગલા ન લેતા અંતે નગરપાલિકા દ્વારા તેમના વધારાના બાંધકામને તોડી પાડવામાં આવ્યું હતું. બીએમસીએ ઓફિસ અને ટોયલેટને તોડી પાડ્યુ હતું અને પુજા ઘરને બીજા રૂમમાં શિફ્ટ કરવાનુ કહ્યુ હતું. આ સમગ્ર કામગીરી દરમિયાન ભાજપ સાંસદ શત્રુધ્ન સિન્હા ઘરે જ હાજર હતા અને તેમણે પાલિકાની કામગીરીમાં પુરો સહયોગ પણ આપ્યો હતો. પરંતુ નિયમો અનુસાર ગેરકાયદેસર બાંધકામના કારણે તેમની વિરુદ્ધ પોલીસમાં ફરિયાદ નોંધાઇ શકે છે.